הוועדה המיוחדת לפניות הציבור, כנסת 19, פרוטוקול מספר 81, 2014-07-23 09:00

עדי קול: בוקר טוב, אני שמחה לפתוח את הישיבה של הועדה המיוחדת לפניות הציבור.

עדי קול: כמו בכל ישיבה של הועדה, אני פותחת ומספרת על הועדה לפניות הציבור.

עדי קול: אנחנו ועדה מיוחדת בכנסת, זו ועדה שאינה שונה מוועדות אחרות.

עדי קול: היא עם אותן זכויות ועם אותן פריווילגיות ואותן סמכויות כמו כל ועדה אחרת, כמו ועדת חוקה ומשפט ועבודה ורווחה.

עדי קול: ההבדל בינינו לבין וועדות אחרות הוא, שאנחנו מתכנסים בעקבות פנייה, פנייה של ציבור, של קבוצת אנשים, של אדם בודד, של ארגונים שמעלים איזו סוגיה שהיא משמעותית לחייהם ולחיי המדינה כולה.

עדי קול: אנחנו מעלים אותה לדיון ומביאים את הגורמים השונים.

עדי קול: היום יש לנו פונה שמייצג מספר פונים אחרים, הוא יציג את הפנייה.

עדי קול: כך מתנהל הדיון, אנחנו מתחילים עם הפונה ואחר כך פונים אל הגופים השונים.

עדי קול: אנו כינסנו את הדיון הזה במהרה, בעיקר מלחץ הזמנים, מדובר בחופשות של אנשים המתוכננים לצאת לחופשות במהלך יולי אוגוסט וצווי 8 כבר יצאו לדרך ואנחנו לא יודעים מה יהיה אורך המבצע.

עדי קול: היום נודע לנו על בעיה נוספת עם ביטולי הטיסות מארה"ב וכנראה מאירופה.

עדי קול: כמו שאתם רואים הנוכחות דלילה באולם, ברגע האחרון הודיעו לנו הרבה נציגים שהם לא יגיעו בגלל המצב, מה שאומר שמבינים שהמצב דורש ההערכות מיוחדת.

עדי קול: לא מגיעים, מבטלים, אותו דבר צריך להיות תקף גם לגבי הציבור.

עדי קול: אם חיילים מקבלים צו 8 זה אומר שגם הם ובני משפחותיהם לא יכולים לצאת לחופשה וצריך להכיר בזה וצריך להתמודד עם זה.

עדי קול: מר דוד חרמון נמצא כאן, הוא נציג הפונים, שמענו אותו מדבר ברדיו ואומר שיש בעיה ושאנו מתנהגים בנוהל חירום סביב המצב הביטחוני.

עדי קול: אנו מצפים גם מהחברות, להתנהל בנוהל חירום גם לגבי החיילים ובני משפחותיהם.

עדי קול: מדובר לפעמים בחופשות שעולות אלפי דולרים, חופשות הקיץ.

עדי קול: אנשים עומדים בפני שוקת שבורה שמציעים להם אחת משתי אפשריות: או לשלם מחיר מלא או לנסוע בלי בן הזוג שנמצא בצו 8.

עדי קול: זה פתרון שהוא לא ראוי.

עדי קול: אני חושבת שמן הראוי שכנסת ישראל תבוא ותאמר את דברה.

עדי קול: אנחנו מצפים גם להתחשבות מהחברות הקיימות, גם להבנה ובטח לביטול של דמי הביטול.

עדי קול: נתחיל את הדיון בדברי הפונה, לאחר מכן אני אבקש לשמוע את הגופים שהגיעו.

עדי קול: אני מודה למי שהגיע להשיב.

עדי קול: בבקשה.

<דוד חרמון: בוקר טוב לכם.

<דוד חרמון: אומנם אני לא נפגע באופן אישי, שמי חרמון, אני אזרח ואני קצין במילואים.

<דוד חרמון: חברים שלי נמצאים, חלקם, בצו 8.

<דוד חרמון: אני רוצה להדגיש, כתוב כאן בכותרת "למקבלי צווי 8 ומשפחותיהם" זה גם לקצינים בכירים בקבע ובסדיר שתקועים פה?

<דוד חרמון: סדיר וצו 8, מבחינתי, זה אותו הדבר.

<דוד חרמון: אני אדבר בקצרה, כי תיארו כאן את המקרה.

<דוד חרמון: חבילות הנופש לחודשים יולי אוגוסט, נרכשו מבעוד מועד.

<דוד חרמון: כולנו יודעים את הלחץ של המשפחות לקבוע נופשונים.

<דוד חרמון: כעת אנחנו נמצאים במצב ביטחוני כזה שכל אותם מגויסים וכל אותם קצינים בסדיר שכרגע אפילו לא יכולים להגיע למשפחותיהם הביתה, נמצאים במצב של נבצרות מבצעית מלצאת את הארץ.

<דוד חרמון: בכלל, צריך להבין שהבעיה הקשה שלהם היא, שאין להם אפילו את היכולת לשלוח פקס שמבקשים מהם.

<דוד חרמון: פרוצדורה לשלוח פקס מהשטח, להרים טלפון כל שעתיים ולעדכן שהם לא יכולים - - -

עדי קול: לא ידעתי שחברות פרטיות עדיין צריכות פקסים.

<דוד חרמון: כן.

<דוד חרמון: מבקשים פקסים, מיילים, צריך להכין דף נייר.

<דוד חרמון: ברשותכם, בהמשך אני אקריא פנייה אחת, כדי שתבינו איך הפנייה הזאת נראית ומהי התשובה שמקבלים לפנייה כזאת.

<דוד חרמון: אני אקצר כי כולנו מכירים את המצב.

<דוד חרמון: קודם כל אני אקריא פנייה ואחר כך אני אגיד מה אני חושב ומה אנחנו חושבים, אותם קציני מילואים וחיילים בצו 8.

<דוד חרמון: מהו המנגנון לדעתנו שצריך להיות ושצריך להיות מנוהל במקרים כאלה.

<דוד חרמון: בקשה לביטול חופשת בשל מצב ביטחוני שהופנתה לחברת השטיח המעופף בתחילת השבוע, ביום ראשון.

<דוד חרמון: כתוב פה: "...

<דוד חרמון: לפני מספר חודשים ביצענו אני ומשפחתי הזמנה דרך מועדון חבר בהתקשרות איתכם לחופשה משפחתית בשל" כך וכך "באיטליה בשבוע בין התאריכים 24,7 ל- 1.8...", כידוע ה-24.7 זה מחר חברים, "...

<דוד חרמון: טיול זה הוא טיול בת מצווה של בתי הבכורה, אליו תכננו לצאת כל המשפחה כולל הוריי והורי אשתי...".

<דוד חרמון: זאת אומרת, מדובר כאן באירוע משפחתי ובהוצאות גבוהות מאוד.

<דוד חרמון: "...

<דוד חרמון: כידוע בימים אלו מדינת ישראל נמצאת בעימות צבאי...", כאילו צריך לתאר להם את זה, "...ולחימה מול ארגון הטרור חמאס אשר ברצועת עזה.

<דוד חרמון: מתוקף תפקידי, אני משמש כסגן אלוף בתפקיד מבצעי רגיש והכרחי במציאות ביטחונית זאת.

<דוד חרמון: לאור זאת ולאור התמשכות המצב הביטחוני, נבצר ממני לעזוב את תפקידי ולהעדר במשך שבוע מהארץ.

<דוד חרמון: מצב העניינים הוא, שלא ניתן לקיים את טיול בת המצווה של בתי.

<דוד חרמון: לאור הנזכר לעיל, אני פונה אליכם על מנת לדחות את חבילת החופשה למועד מאוחר יותר, לתאריכים אופציונאליים עתידיים המתוכננים לטיול שכזה.

<דוד חרמון: במידה ולא ניתן לדחות, אנו נאלץ לבטל את הטיול ולחכות לימים שקטים יותר על מנת לממש את תכניותינו.

<דוד חרמון: אודה לטיפולכם המסור בתקווה לימים טובים יותר.

<דוד חרמון: בשורות טובות.

<דוד חרמון: בברכה..." מי שפנה, לא אני, חבר.

<דוד חרמון: הצעתי את עזרתי, ניסיתי לטפל, לעשות ולפנות והתשובה היא כזאת - - -

<שלומית אבינח: הם הוזמנו לדיון והם בחרו שלא להגיע.

<דוד חרמון: לא הגיעו.

<דוד חרמון: כך התשובה: "...

<דוד חרמון: לפנים משורת הדין...", הם ראו לנכון לצאת לקראתו ולבטל לו את החופשה.

<דוד חרמון: משפחתו, בתו הבכורה שמתכננים את הטיול כנראה מגיל 9, כולנו מתכננים את טיול בת/בר המצווה לילדים שלנו, הוא צריך להישאר בארץ והם צריכים לנסוע.

<דוד חרמון: זה מחר, הם צריכים להתלבט מעין משפט שלמה, האם אנחנו נשארים עם אבא שלנו בלחימה, או, טסים כולם לאיטליה.

<דוד חרמון: זאת התשובה הסופית של החברה גם מהיועץ המשפטי של החברה שהסביר לנו את החוק.

<דוד חרמון: את החוק אנחנו מכירים אותו,הוא הסביר לנו את החוק והוא גם הסביר לנו שהוא באמת יוצא לקראתו.

<דוד חרמון: יכול להיות, שמבחינתם האישית הוא יוצא לקראתו, יכול להיות שמבחינתו האישית הוא היה גם מבטל את הכול.

<דוד חרמון: זאת הבעיה שאנחנו מתמודדים איתה.

<דוד חרמון: הבעיה שאנחנו מתמודדים איתה היא יותר מזה, בעצם אין נוהל כללי, כל מקרה הוא לגופו.

<דוד חרמון: כלומר, אם היינו צריכים לבצע עשר שיחות טלפון במקרה שלו ולשלוח מיילים ולחפש מי הפונקציה ממנה הוא צריך לקבל את המייל, זה קורה לכל חייל וחייל.

<דוד חרמון: אוקיי.

<דוד חרמון: אנחנו לקראת ה-1 באוגוסט, שבוע ראשון של אוגוסט, כלומר הביטולים כבר גמורים, 100% עלות.

<דוד חרמון: זאת אומרת שב-1 באוגוסט המאסה הכי גדולה של יציאות לחו"ל ולנופשונים צריכה להתבטל.

<דוד חרמון: כלומר, זה עומד לפתחנו.

<דוד חרמון: זה שאין נוהל קבוע ומסודר, אנחנו צריכים להגיד, יש לנו נבצרות ביטחונית, כולם מכירים אותה, המדינה מכירה אותה, חברות מכירות אותה.

<דוד חרמון: לדעתי, הסיפור הזה צריך להיות בנוהל מסודר מראש.

<דוד חרמון: הרי כל שנתיים אנחנו בסבב, לצערנו כמעט משנת 2006, אומנם לא כל הזמן זה יוצא בחודשי יולי-אוגוסט.

<דוד חרמון: אני חושב, אם אני לא טועה, הוועדה הזאת התקיימה בשנת 2006.

<דוד חרמון: מהזיכרון הארגוני שלי היו החלטות, אבל אלו החלטות נקודתיות.

<דוד חרמון: לא יתכן שבכל פעם יהיו החלטות נקודתיות.

<דוד חרמון: צריכה להיות החלטה גורפת לכל מקרה, אגב, גם לא במצב מלחמה, קצין בצה"ל בסדיר או חייל במילואים שיש לו נבצרות ביטחונית מכל סיבה ביטחונית שצה"ל רואה בה סיבה ביטחונית.

<דוד חרמון: צריך לקבל מענה למקרים האלה בין אם זה מטעם החברות והחברות מטעם המדינה.

<דוד חרמון: כלומר, שרשרת מדינה-חברות צריכה לעבוד בצורה כזאת או אחרת שתקבע, אבל החייל לא צריך לעמוד במאבק שיש לו מול החברה.

<דוד חרמון: כמובן, שלכל חברה יש מדיניות שונה.

<דוד חרמון: לחברת אל-על יש מדיניות אחרת, יש כאן את הנציגים ואולי הם יפרסו אותה, אבל יש חברות שלא מקבלות אותה.

<דוד חרמון: כמו שאמרת, כל מקרה נידון לגופו במקרה של חיילים בצווי 8.

<דוד חרמון: אני לא רוצה לדבר על המנגנון שצריך להיות, עלה בראשי איך זה צריך להיראות, אבל זה דבר שפתחכם.

<דוד חרמון: הדבר הכי חשוב לי כפונה שפונה מטעם אותם חיילים, באמת שייצרו גוף שמנהל ועוזר להם להתמודד עם המצב הזה שבו הם אפילו לא יכולים לדבר כל הזמן.

<דוד חרמון: זאת אומרת שצריך תמיד לבקש מהחברים או שהאישה תתחיל לנג'ס לחברות.

<דוד חרמון: זה מקרה ממש לא נעים.

<דוד חרמון: יש נבצרות, קראתי ואני כמובן יודע, אני אגב יוצא לחו"ל ביום שבת, לי אין בעיה.

<דוד חרמון: עשיתי ביטוח ובררתי ומצאתי שיש בפוליסה נבצרות בריאותית, אם יש נבצרות בריאותית לי או לבני משפחתי מדרגה ראשונה זה מבטל.

<דוד חרמון: אם לביטוח זה קל, אני בטוח כשיש נבצרות מבצעית זה צריך להיות סופר קל, לא מבחינת הביטוח, אלא אם כן אנחנו רוצים להוסיף לפוליסה.

<דוד חרמון: אז שהמדינה תהייה הפוליסה.

עדי קול: נעבור לשמוע את המדינה, בבקשה.

<אלי ליפשיץ: אני מהלשכה המשפטית, במשרד התיירות.

<אלי ליפשיץ: כפי שציין הפונה מר חרמון, האפשרות היחידה היא לפעול על פי החוק.

<אלי ליפשיץ: אנחנו גם פועלים בסביבה כלכלית, כלומר, בעצם בפניית הפונה יש מעין בקשה שמישהו יממן את סוג הביטוח של אלה שלא יכולים לצאת לחופשה מפאת צו 8 או מסיבות דומות.

<אלי ליפשיץ: קודם כל וגם כפי שציין הפונה, אם יש ביטוח זאת אומרת שאפשר לכמת או אפשר לתכנן אירועים כאלה בצורה כלכלית.

<אלי ליפשיץ: השאלה על מי מוטל לנהל את זה בצורה כלכלית על ידי פוליסת ביטוח מתאימה.

<אלי ליפשיץ: אולי זאת השאלה.

<אלי ליפשיץ: כיום, במסגרת של המצב הקיים, אם זה כל שנתיים, שדרך אגב זה לא כל שנתיים, אבל אם זה כל שנתיים ומי שצפוי לקריאה למילואים ובוחר לעשות את החופשה שלו בחו"ל, כמובן, משרד התיירות היה מאוד שמח אם היו עושים את החופשות בארץ - - -

<שלומית אבינח: חופשה בארץ, במקרה עברתי, גם עשו בעיות.

<אלי ליפשיץ: דרך אגב, גם בארץ יש אזורים שאי אפשר לצאת אליהם לחופשה בעדין הנוכחי, ניתן עדיין לבטח את החופשה.

<אלי ליפשיץ: שוב, המדינה צריכה לשאול את עצמה, אני לא חושב שזה עניין של הממשלה אלא עניין של הכנסת.

<אלי ליפשיץ: בעצם אנחנו צריכים לשאול את עצמנו האם את ביטול החופשות מעין זה המדינה צריכה לשלם.

<אלי ליפשיץ: אני כמובן לא אומר את דעתי האישית, אבל בעצם זה חלק מהשאלה.

<אלי ליפשיץ: אין ספק שכאשר יש מצב ביטחוני מהסוג הזה אז אלה שנקראים בצו 8 ואלה שנמצאים באזורים מסוימים סובלים יותר מהאחרים.

<אלי ליפשיץ: אבל אנחנו צריכים לזכור עוד דבר נוסף.

<אלי ליפשיץ: אנחנו נמצאים עכשיו בקריסה של מערכות שונות בישראל כאשר המערכות הסובלות ביותר במובן הכללי הוא כל שוק התיירות.

<אלי ליפשיץ: לבוא להעמיס על שוק התיירות דבר מעין זה, בכל מקרה חלק מהעוסקים בענף עומדים בקריסה מוחלטת.

<אלי ליפשיץ: גם זה דבר שצריך לתת עליו את הדעת.

<אלי ליפשיץ: לכן לבוא ולהגיד, טוב, מישהו צריך להיות אחראי ולשלם זה - - -

עדי קול: מצד שני, יש סיוע מיוחד לעסקים קטנים, יש סיוע וגם דוחים את המע"מ.

עדי קול: זאת אומרת, מבינים כשיש מצב כלכלי מסוים והמדינה צריכה להתגייס ויש עלויות.

עדי קול: זה חלק מהעלויות של המבצע.

<אלי ליפשיץ: באותה מידה העוסקים בענף מבינים את המצוקה של פונים מסוימים.

<אלי ליפשיץ: כמובן שיש כאלה שבאים לקראתם יותר וכאלה שפחות.

<אלי ליפשיץ: אנחנו נמצאים בענף דינאמי, בשוק תחרותי מאוד קשה עם מקומות מסוימים בחו"ל.

<אלי ליפשיץ: לבוא מיד ולהעמיס עליהם גם את זה, זה דבר לא פשוט לחלוטין.

<אלי ליפשיץ: השאלה מה צריך לעשות בנסיבות העניין.

<אלי ליפשיץ: אנחנו עדיין לא חיים בעידן שמישהו חושב שכל שנתיים או בכל X מסוים יש סבב מהסוג הזה למרות שפועל זה קורה לצערנו.

<אלי ליפשיץ: אני גם חושב שהעליהום על הממשלה בעידן כזה הוא קצת מוגזם.

<אלי ליפשיץ: אני אתן דוגמה.

<אלי ליפשיץ: אתם יכולים לתאר לעצמכם שלמשרד התיירות יש הרבה פונים, אנחנו משתדלים לסייע ככל שניתן.

<אלי ליפשיץ: אם למשל מישהו רוצה לדחות חופשה, ואותו גורם בענף בא לקראתו, אבל הוא רוצה לדחות מיולי לאוגוסט, אבל מה לעשות שאוגוסט יקר יותר כי זו תקופת גאות בענף ומטבע הדברים המחיר יקר יותר.

<אלי ליפשיץ: אותו אחד מצפה שייתנו לו חופשה במחיר של יולי.

<אלי ליפשיץ: יש כאלה שמצפים כי הרי הבעל נמצא בצו 8, ואנחנו בכל דרך רוצים - - -

עדי קול: השאלה היא, האם יש הנחיות שאתם כמשרד תיירות שאחראי בפיקוח על הענף העברתם הלאה.

<אלי ליפשיץ: מה שהעברנו, אני לא חושב שאנחנו צריכים להעביר כי ענף התיירות יודע את זה ממילא, אבל העברנו - - -

<שלומית אבינח: עכשיו העברתם?

עדי קול: אנחנו לא קיבלנו מכם שום - - -

<אלי ליפשיץ: לא.

<אלי ליפשיץ: זאת לא הנחיה, הרי אין לנו סמכות, אנחנו יכולים לבקש.

<אלי ליפשיץ: אין לנו סמכות להגיד, תנהגו כך או אחרת.

עדי קול: נכון, אבל אתם יכולים להגיד אמירה נורמטיבית.

<אלי ליפשיץ: נכון.

<אלי ליפשיץ: האמירה הנורמטיבית שנאמרה היא, בואו נגיד שמישהו מעוניין לבטל עסקה ולפי החוק היבש הוא משלם או 100 שקל או 5%, הפחות מביניהם, אבל ניתן לבטל ללא עלויות.

<אלי ליפשיץ: בואו נגיד שמניעת רווח גם זה סוג של הפסד - - -

עדי קול: עד מתי?

<אלי ליפשיץ: אנחנו מדברים מעבר לכך, נגיד שרוב גומרי התיירות התייחסו לנושא הביטול בדרך ראויה.

<אלי ליפשיץ: כלומר, אם זה לא הסב להם נזק ישיר, זאת אומרת שהיו צריכים להוציא במקום הצרכן את הסכום, הם באו לקראתו.

<אלי ליפשיץ: לא שאני מדבר בשם כל ענף התיירות, אבל זה הרוח הנושבת וכך גם ראוי לנקוט.

עדי קול: אבל איפה הוצאתם את ההנחיה הזאת?

<אלי ליפשיץ: הסברתי, לנו אין שום סמכות בחוק להורות - - -

עדי קול: סליחה, אני אומרת את זה גם לכל הפונים ולכל הדוברים האחרים, אני יודעת שמדובר בבעיה חוקית, החוק אומר "צו 8".

עדי קול: אני מכירה את הפסיקה שאומרת, שצו 8 זה משהו שצריך לצפות במדינת ישראל, זו לא סיבה כשלעצמה.

עדי קול: אנחנו שמים לרגע את הפן המשפטי.

עדי קול: אני אומרת, היום אתם המדינה, משרד התיירות, אתם יודעים שיש בעיה, יש חיילים במילואים.

עדי קול: השאלה מה אתם עשיתם כדי להתמודד עם הבעיה הזאת מבחינה ערכית, נורמטיבית, אתה יודע מה, מבחינה ישראלית.

עדי קול: אני למשל הייתי רוצה לראות מייל כזה שנשלח לחברות התעופה שאומר 'זאת המדינות שאנחנו ממליצים עליה, אנחנו לא מחייבים, אין לנו סמכות, זאת המדיניות שאנחנו ממליצים עליה לאור המצב'.

עדי קול: האם נעשה דבר כזה?

<אלי ליפשיץ: אני אומר שוב, בכל השיחות שלנו עם הגורמים שמייצגים את הענף כך נאמר.

עדי קול: קודם כל אני רוצה שיהיה מייל מסודר שיופיע שכך נאמר בשיחות.

<אלי ליפשיץ: אם היה מייל אני אעביר, אם לא היה מייל הדברים האלה נאמרו בעל פה.

<אלי ליפשיץ: אני גם אוכל לציין גם מי - - -

עדי קול: אני רוצה לבקש, שיצא מכתב רשמי ממשרד התיירות.

עדי קול: התפקיד שלי, אני אומרת את זה לכולם, יש לכנסת שני תפקידים, אחד לחוקק.

עדי קול: החוק אומר כאן דברים מאוד מפורשים ויכול להיות שצריך לשנות את החוק.

עדי קול: זה לוקח זמן.

עדי קול: הדבר השני הוא לפקח על רשויות הממשלה.

עדי קול: אתם רשות ממשלתית ואחד הדברים שאנחנו יכולים לקבוע זה לקרוא לכם ולבקש מכם לעשות את הפנייה הזאת באופן מסודר.

עדי קול: אחת הבעיות, שתכף נשמע, שיש מדיניות שונה בין החברות השונות.

עדי קול: לכן כשיש לכם איזו הצהרה ואומרים אנחנו מצהירים שהנוהל יהיה כזה וכזה.

עדי קול: אנחנו דורשים שיהיה מכתב שאומר את זה.

<אלי ליפשיץ: וודאי שניתן לעשות דבר כזה.

<אלי ליפשיץ: שוב אני רוצה לציין, כאשר מדברים למשל על חקיקת חוק או תקנות בנושא הזה ושיהיה נוהל מסודר, אנחנו גם צריכים לזכור שכאשר מדובר בחבילות נופש חלקן הגדול הן חבילות נופש לחו"ל, אנחנו, מה לעשות תחולת החוק היא תחולה טריטוריאלית, זה אומר שאם אנחנו היינו יכולים להחיל את החוק על כל העולם, זה היה קל.

<אלי ליפשיץ: אבל ברור שלחלק מהמדינות השונות, של העוסקים השונים כרוכה בהסכמים שלהם עם גומרי חוץ שהם ממש לא יתחשבו בשום הנחייה של אף - - -

עדי קול: כן, אבל מצד שני יש שאלה שנייה, גורמי החוץ החליטו שהם טסים לישראל בתקופה הקרובה.

עדי קול: איך אתם מתייחסים לזה?

<אלי ליפשיץ: זה משרד התחבורה, זה לא אני.

<אלי ליפשיץ: אין ספק שאנחנו - - -

עדי קול: במקרה הזה, חברות התיירות צריכות לתת פיצוי מלא ולתת אפשרות לדחות - - -

<אלי ליפשיץ: שוב אני אומר, אני לא רוצה לדבר בשם משרד התחבורה.

<אלי ליפשיץ: ברור שחברות שביטלו את הטיסות, ואם הם עשו את זה שלא על פי חוק, ברור שימצאו את הדרך לנהוג איתם בצורה כזאת או אחרת.

<אלי ליפשיץ: הבעיה הגדולה היא שאנחנו נמצאים עכשיו בפני מצב גורף ומה לעשות אנחנו יחסית שחקן קטן.

עדי קול: ובכל זאת, אנחנו שחקן קטן ומיוחד בעולם מיוחד, אני מצפה מכם לנהוג באופן חריג כמו שהמצב דורש.

<אלי ליפשיץ: ברור.

<אלי ליפשיץ: אבל השאלה היא, האם לבוא ולדרוש מכל החברות, שהן חברות חוץ, לנהוג בצורה כזאת או אחרת זה דבר נבון.

<אלי ליפשיץ: אנחנו נשארים עם חברת אל-על שהיא אומנם חברה מכובדת מאוד, אבל אנחנו רוצים גם תחרות ואנחנו רוצים שחבילות התיירות תהיינה יחסית זולות - - -

עדי קול: אמרת בעצמך, לדרוש אתה לא יכול, אתה יכול לבקש.

עדי קול: אתה אומר שבשיחות שלכם אמרתם שאתם ממליצים, אני לא יודעת לפקח על משהו שהוא שיחה עם גורם בענף.

עדי קול: לכן אני מצפה מכם להוציא עד סוף השבוע הזה מכתב שמדבר על נהלים.

<אלי ליפשיץ: אני אומר שוב, אני לא מדבר בשם משרד התחבורה.

<אלי ליפשיץ: שר התחבורה דיבר על כך, לפחות פורסם הבוקר בתקשורת שהוא מבקש מחברות החוץ כן לטוס לישראל.

<אלי ליפשיץ: זאת אומרת שהדבר פורסם ונעשה, אבל אני בהחלט - - -

עדי קול: הנה, גם הוא לא יכול לדרוש, הוא רק יכול לבקש.

עדי קול: גם אתם לא יכולים לדורש אלא רק לבקש.

עדי קול: לכן אני רוצה שתגיד אמירה מפורשת.

<אלי ליפשיץ: אני מקבל בפירוש, שאנחנו נוציא בקשה כתובה, מסודרת והיא תועבר לוועדה.

עדי קול: תודה רבה.

עדי קול: אני רוצה לשאול גם לגבי ביטוח.

עדי קול: האם ביטוח של חברות תעופה כאלה ואחרות, האם אתם מתעסקים בזה?

עדי קול: איזה ביטוח זה?

עדי קול: הרי גם הן יכולות לבטח את עצמן למקרים של מצב ביטחוני.

<אלי ליפשיץ: קודם כל, לעולם לא נדרש ביטוח מהסוג הזה.

<אלי ליפשיץ: יש הבטחת כספי לקוחות, שזה נושא אחר לגמרי, זה במקרה של חברות חדלות פירעון שלא יכולות לקיים את הטיסות שלהן, הן חייבות בסוג של ביטוח.

<אלי ליפשיץ: הנושא הזה לא הוסדר לחלוטין, אבל הוא לא קשור לנושא הזה.

עדי קול: נכון, השאלה אם לכם יש את הסמכות לדרוש סוגי ביטוחים מסוימים מהחברות?

<אלי ליפשיץ: לחלוטין לא.

<אלי ליפשיץ: אני גם רוצה להזכיר, הרי ידוע לכל שיש ביטוחים מסוגים שונים.

<אלי ליפשיץ: במיוחד אנשים מבוגרים מבטחים את עצמם יותר מאשר צעירים.

<אלי ליפשיץ: הצעירים חיים בעולם שהכול יהיה בסדר.

<אלי ליפשיץ: יש לזה גם הצדקה.

<אלי ליפשיץ: יש לזה הצדקה מהסיבה הפשוטה, ביטוח קצת מייקר את העסקה.

<אלי ליפשיץ: אגב, לא בהרבה, ב-80 שקלים, אבל עדיין מייקר.

<אלי ליפשיץ: למשל משפחה שנוסעת היא חושבת על כל מה שהיא צריכה להוציא והיא מחליטה שלא להוציא.

<אלי ליפשיץ: אנחנו חיים בשוק חופשי ובעולם שאדם יכול להחליט לעצמו מה שהוא רוצה.

<אלי ליפשיץ: החוק לא מחייב - - -

עדי קול: נגעתי בשני סוגי ביטוח, הביטוח שעושה הנוסע והביטוח שעושות חברות התעופה שאומרות שיש מצב חירום, אנשים ירצו לבטל ולנו יהיה נזק כספי, אנחנו רוצות לקבל - - -

<אלי ליפשיץ: במקרה הזה, אנחנו לא מחייבים.

<אלי ליפשיץ: השאלה הגדולה אם אפשר לבטח בביטוח אירוע כזה.

<אלי ליפשיץ: אני אסביר גם למה, מהסיבה הפשוטה שענפי ביטוח שונים מבוטחים בהתאם למה שמקובל בעולם.

<אלי ליפשיץ: כאשר כל חברת ביטוח בישראל מבטחת את עצמה בביטוח נוסף בחברות גדולות מאוד, כמו "ג'ינרלי" ו- "לוידיס", למשל.

<אלי ליפשיץ: אותן חברות, יש להן אשכולות ביטוח מסוג כזה, בעצם אנשים משקיעים בענף במה שנקרא בערבון בלתי מוגבל.

<אלי ליפשיץ: למשל, בשנת 1993 היו הרבה מאוד אירועי ביטוח וכמה שהשקיעו "בלוידס" פשטו את הרגל רק בגלל זה.

<אלי ליפשיץ: בקיצור כך הענף עובד.

<אלי ליפשיץ: אם לא ימצא סוג של ענף ביטוח מהסוג הזה, חברות הביטוח בישראל או במקום אחר לא תוכלנה לבטח ואז יהיה יקשה לבטח משהו מהסוג הזה.

עדי קול: אבל אתה מבין, שאנחנו משאירים את האזרחים בלי שום פתרון.

עדי קול: אי אפשר לקבל ביטוח לדבר כזה, אין פוליסה ראויה ולכן היום הם תקועים בלי אפשרות לבטל.

<אלי ליפשיץ: נכון.

<אלי ליפשיץ: השאלה היא, מי צריך לשאת בעלויות.

<אלי ליפשיץ: שוב, אני משאיר את זה בתור שאלה כי יש כאן צדדים שונים, אני אומנם יכול לומר את דעתי, אבל היא לא רלוונטית לצורך העניין.

<אלי ליפשיץ: מה שכן רלוונטי, אנחנו בפירוש צריכים לשאול את עצמנו במצב חירום מה הם סדרי העדיפויות ואיך אנחנו בעצם משתדלים, וכאן בוודאי אנחנו צריכים לסייע לחיילים ובני משפחותיהם.

עדי קול: אני עוברת למשרד הכלכלה.

עדי קול: אנחנו שומעים כל הזמן שעסקים קטנים נמצאים במצב מאוד מאוד קשה בעקבות המצב - - -

<אפרת מאירי: אני לא מייצגת את משרד הכלכלה ואת סוכנות לעסקים קטנים שיושבת במשרד הכלכלה, אני מייצגת את הרשות להגנת הצרכן וסחר הוגן שכפופה למשרד הכלכלה.

עדי קול: אוקיי, לא התכוונתי לשאול, אלא כדוגמה למה שאנחנו שומעים בתקשורת.

עדי קול: אם אנחנו יודעים שיש בעיה לעסקים קטנים, לפעמים אומר משרד הכלכלה שהוא ייתן מענקים מיוחדים, שהוא יעזור לאור המצב.

עדי קול: למה אין אפשרות לעשות דבר דומה בשוק הזה?

<אפרת מאירי: אני לא יכולה לענות, כי אני לא שייכת למשרד.

<אפרת מאירי: אנחנו אירגון עצמאי, אל מול שר הכלכלה.

עדי קול: אז למה את הגעת לכאן מטעם משרד הכלכלה?

<אפרת מאירי: לא מטעם משרד הכלכלה, אתם רשמתם את זה.

<שלומית אבינח: אנחנו הזמנו את משרד הכלכלה וזו הנציגות שהם החליטו לשלוח.

<שלומית אבינח: אנחנו לא מתערבים במי לשלוח.

<אפרת מאירי: הלשכה של השר מפנה אלינו והיא מסדרת את כל העניין.

<אפרת מאירי: אנחנו אורגן עצמאי.

עדי קול: חבל מאוד ששוב משרד הכלכלה, זו לא הפעם הראשונה, שולח נציגים שהם לא רלוונטיים לדיון.

עדי קול: אנחנו לא יכולים לקבל תשובות.

עדי קול: אנחנו נצטרך לעשות דיון נוסף בנושא הזה כי חסרים כאן אנשים ואני לא יכולה לקבל תשובות ראויות.

<דוד חרמון: אני מבקש לשאול את מר אלי ליפשיץ, קצת חורה לי שאנחנו חושבים שענף התיירות סובל בתקופה הזאת.

<דוד חרמון: כל השנים הוא מניב שכר רב ואני חושב שמשפחה שצריכה להוציא 50 אלף שקל באופן יחסי סובלת יותר מענף התיירות.

<דוד חרמון: חוץ מזה לא מדובר בעשרות אלפי אנשים.

<דוד חרמון: אם אני אכמת את מספר המילואימניקים ואת הקצינים אולי יהיה מדובר ב-800 מקרים וזה פרטני.

<דוד חרמון: נכון שיש עכשיו אירוע נקודתי נוסף, אבל עדיין אני חושב שהאזרח הקטן למטה, הקצין שנמצא בחוץ הוא וארבעה אנשים מהמשפחה שלו סובלים הרבה יותר מאשר ענף התיירות.

<דוד חרמון: עד עכשיו אנחנו מספרים את הבעיות ואנחנו כאילו לא הולכים לכיוון של פתרונות, איך אנחנו פותרים את זה.

<דוד חרמון: גברתי גם מנסה להפיל את זה על השוק, איך השוק מתארגן.

<דוד חרמון: השוק מסתדר בעניין הזה.

<דוד חרמון: אני חושב שאי אפשר להשאיר את הבעיה הזאת לשוק, איך השוק יפתור את בעיית הביטוח שלו, איך השוק יפתור את הבעיה של להסתדר האחד עם השני.

<דוד חרמון: אני חושב שצריך לתת איזה מנגנון שאותן חברות פרטיות - - -

עדי קול: כאן אני אעצור אותך, מנגנון הוא מנגנון פיצוי כספי שהמדינה תעשה.

עדי קול: אומר לך משרד התיירות שהוא לא רואה איך הוא עושה את זה.

עדי קול: אין כאן נציג של משרד הכלכלה שיגיד איך.

עדי קול: השאלה הבאה היא איך משרד הכלכלה, איך הוא מסייע לחברות הפרטיות להעביר את הכספים.

עדי קול: לכן לא הגענו לפתרון שהממשלה תשלם.

עדי קול: הממשלה לא מכניסה את היד לכיס שלה ונותנת סתם כך כסף לחברות פרטיות.

עדי קול: יש מנגנוני סיוע כאלה ואחרים.

עדי קול: אין כאן את הגוף שיכול לענות לך לגבי השאלה הזאת.

<אלי ליפשיץ: אם אפשר הייתי מבקש לענות על משהו.

<אלי ליפשיץ: לפני כן יושבת הראש דיברת על מנגנוני פיצוי.

<אלי ליפשיץ: אין מנגנוני פיצוי שהממשלה מכניסה את ידה לכיס ומוציאה ונותנת לענף התיירות.

<אלי ליפשיץ: אני רוצה שתבינו שכאשר מדברים על חיילים שבאמת נותנים מעצמם את הכול ובני משפחותיהם סובלים הרבה יותר מאלה שיושבים כאן בחדר הזה וכדומה.

<אלי ליפשיץ: בסופו של דבר אנחנו גם צריכים לזכור שאנשים רבים בענף התיירות סובלים ממחסור שלא יתואר.

<אלי ליפשיץ: הביטולים, אגב, לא מדובר רק על ביטולים ביולי-אוגוסט, מדובר על ביטולים - - -

עדי קול: לא.

<אלי ליפשיץ: אני רק רוצה לגמור משפט קטן.

עדי קול: אני חושבת שאמרת את זה כבר.

עדי קול: כרגע אנחנו מנסים לשים על השולחן קודם כל את המצב של המילואימניקים ושל המשפחות שלהם ופחות את חברות התעופה.

עדי קול: אתה יודע - - -

<אלי ליפשיץ: אני לא רוצה להכניס, אני רק רוצה לשים דברים בפרופורציות.

עדי קול: הן מרוויחות בחודשים האחרים.

עדי קול: אם לא היה מצב ביטחוני אז באוגוסט הנופשונים בישראל הם הכי יקרים באזור, זה דיון אחר שבוודאי נעשה על פניות ציבור.

עדי קול: לא נכנס לזה.

עדי קול: אתה מדבר כאן על מצוקה של אנשים שלא נמצאים במצוקה.

עדי קול: היום יש מצוקה רגעית בעיניי, אני אומרת את זה על סמך - - -

<אלי ליפשיץ: אני אומר רק בחצי משפט, יש אנשים רבים בענף התיירות שנמצאים במצוקה - - -

<אורי סירקיס: על סמך מה את אומרת את מה שאת אומרת?

<אורי סירקיס: את מטעה את הציבור.

<אורי סירקיס: אני מנכ"ל "ישראייר".

<אורי סירקיס: התוצאות הכספיות שלנו מפורסמות וגם התוצאות הכספיות של "אל-על" ולהגיד שאנחנו מרווחים לאורך שנים, זה פשוט הטעיית הציבור.

<אורי סירקיס: אנחנו לא כמו חברות הסלולר או חברות אחרות.

<אורי סירקיס: אנחנו חברות שנלחמות על חייהן מדי שנה לאורך הרבה מאוד שנים.

<אורי סירקיס: התוצאות הכספיות מתפרסות.

<אורי סירקיס: תוצאות הכספיות של חברת "אל-על" מתפרסמות.

<אורי סירקיס: התוצאות הבורסאיות שלנו מתפרסמות כי אנחנו חלק מתאגיד IDB.

<אורי סירקיס: לכן להגיד שאנחנו טוחנים כסף ושיש לנו מאיפה לשלם – זה פשוט לא נכון.

<אורי סירקיס: סליחה שאני התפרצתי.

<אורי סירקיס: יש לי אולי שלוש רעיונות פרקטיים.

<אורי סירקיס: כל הזמן מדברים כאן על פיצויים וכדומה וכדומה וכל הזמן את מדגישה מה תפקידה של הכנסת וכדומה.

<אורי סירקיס: יש כרגע כאוס בהיבט הזה שאין מישהו שמטפל באירוע של התיירות, שמטפל במשבר הזה בכובע אחד, אין.

<אורי סירקיס: אין אחד כזה.

<אורי סירקיס: כל אחד מתייחס מהצד שלו, אחד מתייחס מהכובע של משרד התיירות, אחד ממשרד התחבורה, אחד ממשרד הכלכלה.

<אורי סירקיס: יש הרבה דברים שאפשר לעשות.

<אורי סירקיס: אני אתן ואמנה כמה מהם.

<אורי סירקיס: אחד, אנחנו עדיין פועלים על פי "חוק טיבי", מה שכן היה אפשר לעשות, היה אפשר לומר נעשה את אותו דבר.

<אורי סירקיס: טיבי כשהוא חוקק את החוק הוא כמובן לא חשב מה יקרה בזמן כזה כי זה פחות מעניין אותו.

<אורי סירקיס: לכן, לצורך העניין, אנחנו מחויבים ללקוחות ואנחנו לא יכולים לשנות את זמני הטיסה וכתוצאה מכך אנחנו יוצאים עם טיסות חצי ריקות.

<אורי סירקיס: אני לא מדבר על האירוע הנקודתי הבוקר, שאני מניח שהוא יסתיים תוך פרק זמן קצר, אבל אנחנו יוצאים שבועיים חצי ריקים.

<אורי סירקיס: יש לנו מקרים שאנחנו מפעילים טיסה בבוקר לפריז ומפעילים טיסה בלילה לפריז ושתי הטיסות יוצאות חצי ריקות.

<אורי סירקיס: יכולנו לאחד את שתי הטיסות האלה.

<אורי סירקיס: אם היינו מאחדים את שתי הטיסות האלה היו לנו מקורות לשלם לאותם 800 מילואימניקים.

<אורי סירקיס: אבל מה אתם אומרים, אתם אומרים לא, אתה תמשיך לעבוד לפי "חוק טיבי" - - -

עדי קול: מי זה "אתם"?

<אורי סירקיס: אתם זה הכנסת.

<אורי סירקיס: דקה - - -

עדי קול: אני מנסה להבין מי אומר את זה, מי אחראי לפקח על זה.

<אורי סירקיס: אני לא יודע מי זה "אתם".

<אורי סירקיס: אני אומר שאת מה שאפשר לעשות זה אפשר להסתכל בראיה רחבה, זה קצת בעייתי, אבל להסתכל בראיה רחבה ואפשר למצוא פתרונות שהם פתרונות מחוץ לקופסה.

<אורי סירקיס: שהם לא קשורים בפיצוי - - -

עדי קול: אני רוצה להבין מי עוצר אותך לאחד את הטיסות האלה.

<אורי סירקיס: אסור לי, אני חייב לפעול לפי החוק.

<אורי סירקיס: <קריאה:> זה חוק שחוקקה הכנסת.

עדי קול: "חוק טיבי" מחייב אתכם?

<אורי סירקיס: כן.

<אורי סירקיס: ברגע שאני לא פועל על פי "חוק טיבי" אני חשוף להיקפי פיצויים שאני חייב לתת אותם נוסעים ללא שום בדיקה וללא שום דבר.

<אורי סירקיס: מדברים על מאות אלפי שקלים של טיסה בודדת אחת.

<אורי סירקיס: זה אירוע אחד.

<אורי סירקיס: הכנסת, משרד התחבורה, משרד האוצר, אני לא יודע מי, היה צריך להוציא הוראת שעה שאומרת 'כרגע אנחנו במלחמה, "חוק טיבי" לא ישים'.

<אורי סירקיס: זה דבר אחד.

<אורי סירקיס: דבר נוסף, הגבלים עסקיים.

<אורי סירקיס: יושבים איתי עמיתים שלי מ"אל-על", אנחנו היינו יכולים לייצר ביחד, התעופה הישראלית, פתרונות הרבה יותר טובים.

<אורי סירקיס: אסור לנו לעשות את זה כי יש הגבלות של הגבלים עסקיים.

<אורי סירקיס: היינו צריכים לאחד עכשיו טיסות, היינו צריכים עכשיו למכור את הטיסות שלנו יחד ואז שוב היה מקום לפצות את אותם 800 מילואימניקים שאתה מדבר עליהם.

<אורי סירקיס: יש הרבה דברים שאפשר לעשות אותם במכלול, אבל אף אחד לא מתסכל.

<אורי סירקיס: כל אחד אומר 'אתה תפצה כי אתה ישראלי, כי אתה צריך לדאוג למילואימניקים'.

<אורי סירקיס: אנחנו עושים את זה במידת האפשר רק צריך לזכור, אין לנו מקורות אינסופיים, אנחנו לא מסוגלים וגם כל האירועים כאן, רוב האירועים הם אירועים בתחום האפור.

<אורי סירקיס: זאת אומרת, מה אתה אומר למשל לסבא שארגן חבילה שבמסגרתה הוא לוקח את כל המשפחה שלו?

<אורי סירקיס: איזו החלטה אתה מקבל, כאשר משפחה שיש בה שמונה עשרה נפשות מחליטה לצאת לנופש בכרתים ואחד מבני המשפחה מגויס בצו 8?

<אורי סירקיס: עכשיו כל המשפחה אומרת לך "תבטל לי, לא בא לנו להיות שם כשהוא נמצא בעזה, רוצים לבטל".

<אורי סירקיס: אתה מבטל לו כי רק הוא קיבל צו 8?

<אורי סירקיס: זה מה שאתה עושה, אבל אז מה אתה עושה עם כל המשפחה, תבטל לכל המשפחה ומי יפצה אותנו?

<אורי סירקיס: אנחנו נמצאים היום בסיטואציה שיש לנו אלפי נוסעים בחוץ, הם נמצאים כרגע בחו"ל, אנחנו צריכים לדאוג להם לחדרי מלון.

<אורי סירקיס: אין כרגע חדרי מלון באירופה, זה שיא העונה באירופה.

<אורי סירקיס: אם אתה רוצה ללין נוסע בחו"ל אתה משלם 140 יורו ללילה.

<אורי סירקיס: צריך להבין, צריך להסתכל על זה.

<אורי סירקיס: כבר פנינו בעניין זה לשר התחבורה.

<אורי סירקיס: אנחנו משלמים אגרות לרשות שדות התעופה.

<אורי סירקיס: היה אפשר להפחית את האגרות כרגע.

<אורי סירקיס: היה אפשר לדחות את התשלומים, היה אפשר לדחות את הוצאות הביטחון שיש לנו, היה אפשר לבצע הרבה מאוד פעולות בראיה מערכתית והיו מפנים כסף ליותר פיצויים לאנשים שמבקשים את הפיצוי הזה.

<אורי סירקיס: אני חושב שגם במידה מסוימת הוא מגיע להם.

עדי קול: קודם כל, אתה צודק.

עדי קול: משרד התחבורה לא הגיע כי הוא טען שזו בעיה צרכנית והנושא לא רלוונטי לו.

עדי קול: שוב, זה בגלל שלא מסתכלים בראיה רוחבית וכל אחד מסתכל על הזווית שלו - - -

<אורי סירקיס: אנחנו פנינו למשרד התחבורה ולמינהל התעופה האזרחית.

<אורי סירקיס: ביקשנו שיפעילו את "עובדה" כשדה תעופה חלופי, זו הייתה בפנייה בכתב לפני עשרה ימים.

<אורי סירקיס: אגב, אם "עובדה" היה פתוח כשדה תעופה חלופי יכול להיות שחלק מהטיסות של החברות האירופיות היו יכולות לנחות ב"עובדה".

<אורי סירקיס: נכון, הן לא היו נוחתות בנתב"ג, אבל הם היו בישראל.

<אורי סירקיס: היה לוקח להם להגיע לביתם 4-5 שעות והם לא היו נמצאים עכשיו לא בלרנקה, לא בפריז, לא באיסטנבול ולא בטורקיה.

<אורי סירקיס: בטורקיה, נמצאים כעת אלפי אנשים שמחפשים את הדרך הביתה ולחברות הישראליות בכלל אסור להן לנחות שם.

<אורי סירקיס: מישהו צריך להסתכל כאן בראיה מערכתית שייתן פתרונות שהם לא פתרונות של קרן שנותנת פיצויים, מוציאה כסף אלא אומר רגע, בואו נסתכל ונבין שלא מדובר באירוע נקודתי, לא מדובר באירוע מסחרי.

<אורי סירקיס: מדובר באירוע ביטחוני שצריך להתייחס אליו.

<אורי סירקיס: כמו שבאירוע ביטחוני כל הכוחות צריכים להיות מסונכרנים בין אם זאת המשטרה עם צה"ל, עם ה שב"כ וכדומה.

<אורי סירקיס: באירוע הזה כל הכוחות צריכים להיות מסונכרנים ואין מי שיסנכרן אותם.

עדי קול: קודם כל אנחנו נצא בפנייה לשר התחבורה עם כל הדברים שאמרת.

עדי קול: אנחנו גם נקיים לדעתי דיון בשבוע הבא ונזמין את הגורמים כי אם הם לא מדברים האחד עם השני, אולי כאן תהייה הזדמנות.

עדי קול: אני מצטערת שנאלץ לטרטר אתכם שוב כדי להגיד את הדברים בפני האנשים שתפקידם לעשות את הסנכרון הזה.

עדי קול: סליחה, לא שאלתי אותך מה המדיניות שלכם.

<אורי סירקיס: המדיניות שלנו היא מדיניות מתחשבת באופן הבא: אחד, למי שיש לו צו 8 כמובן שאנחנו מחזירים לו את הכסף.

<אורי סירקיס: אנחנו משתדלים לסייע למשפחה הגרעינית שלו.

<אורי סירקיס: אנחנו מקבלים פניות של מישהו בצו 8 והחבר שלו אמור לנסוע איתו, עכשיו מה נעשה, ניתן לחבר שלו?

<אורי סירקיס: אנחנו מנסים ללכת כאן בין הטיפות.

<אורי סירקיס: במקום שאנחנו לא סובלים, קרי אנחנו לא משלמים דמי ביטול על שירותי תיירות בארץ היעד, באילת או באיזשהו מקום, כמובן שאנחנו גמישים.

<אורי סירקיס: במקומות שאנחנו ניזוקים אנחנו לא גמישים.

<עומר שלו: בוקר טוב.

<עומר שלו: אני היועץ המשפטי ומזכיר החברה ב"אל-על", איתי דורית מור מנהלת הנתיבים ב"אל-על".

<עומר שלו: אני חושב שהדיון הזה, עד אתמול בערב ידענו שהוא למטרה מסוימת או לנושא מסוים והעובדה והעיתוי שלו מרחיבים את היריעה, את ההסתכלות גם הצרכנית.

<עומר שלו: כפי שאמר ידידי מ"ישראייר" גם התפעולית שלנו.

<עומר שלו: אני אתחיל עם מה שלשמו נקראנו, זה נושא של פניות הציבור.

<עומר שלו: מיד עם פרוץ הלחימה, המבצע "אל-על" התמודדה עם הצורך לתת פתרון ללקוחות שלה.

<עומר שלו: אנחנו מכירים את זה גם מהעבר.

<עומר שלו: גיבשנו מדיניות.

<עומר שלו: הודעה ראשונה יצאה מיד עם פרוץ הלחימה ובמסגרתה אפשרנו ביטולים לתקופה מסוימת.

<עומר שלו: כשאנחנו אומרים 'אפשרו ביטולים' אנחנו מאפשרים ללקוחות שלנו לבטל את הכרטיס ללא דמי ביטול.

<עומר שלו: אנחנו גם מאפשרים ללקוחות שלנו לשנות את מועד הטיסה - - -

עדי קול: רק למקבלי צו 8 או למשפחות?

<עומר שלו: אני אגיד, לתקופה של שישה חודשים אנחנו החלנו את זה על כל הנוסעים שלנו.

<עומר שלו: אנחנו לא דרשנו צו 8 אלא החלנו את זה לכל מי שביצע הזמנה אצלנו, לו אפשרנו לעשות.

<עומר שלו: הבנו שאנחנו לא נוכל בעניין להבחין בין אדם שהוא תחת צו 8 ולמשפחות הגרעינית או אפילו אחרים.

<עומר שלו: ברמה הערכית גם אחרים שלא מעוניינים לטוס בגלל המצב מסיבה כזאת או אחרת, למעשה בצורה מאוד רחבה אפשרנו ללקוחות שלנו לדחות את הטיסות או לבטל אותן.

<עומר שלו: מאז הארכנו את התקופה, זאת אומרת שאנחנו בוחנים כל הזמן את המשמעויות האלה.

<עומר שלו: המשמעויות הן משמעויות כבדות משקל.

<עומר שלו: "אל-על" היא חברה ציבורית.

<עומר שלו: הזכיר את זה מנכ"ל "ישראייר".

<עומר שלו: השבוע אנחנו פרסמנו, כמתחייב כחברה ציבורית, גם הודעה על כך שהמבצע והמשמעיות התפעוליות והאחרות שלו גורמות לנו נזקים כבדי משקל.

<עומר שלו: אפרופו ענף התעופה.

<עומר שלו: אני חייב להצטרף לדבריו של עמיתי מ"ישראייר", ענף התעופה בטח בישראל הוא ענף שנלחם על חייו בעידן של שמיים פתוחים.

<עומר שלו: אני לא יודע כמה מכם ליווי את כל נושא של שמיים פתוחים ואת הסכם האיחוד האירופי, את המאבקים שלנו חברות התעופה הישראליות לשמור על האינטרסים שלנו ולאפשר לנו תחרות שווה.

<עומר שלו: אפילו לא ביקשנו עדיפות.

<עומר שלו: היום אנחנו רואים פי כמה וכמה אנחנו נפגעים מהמצב הזה.

<עומר שלו: צריך להבין שגם חברות אחרות שטסות לישראל שמתמודדות לא רק עם הנתיב ישראל הן עדיין יכולות לחיות ברווחה ביעדים האחרים שלהם.

<עומר שלו: אצלנו זה נמל הבית שלנו.

<עומר שלו: כל הטיסות שלנו נכנסות ויוצאות לפה ולכן הפגיעה שלנו היא פגיעה משמעותית.

<עומר שלו: אני לא אפרט כאן מספרים, אבל מדובר במאות אלפי פניות למוקד הטלפוני שלנו, באמצעות האינטרנט, באמצעות סוכני הנסיעות - - -

עדי קול: כן, אבל יש הבדל בין אנשים שקנו מכם ישירות לבין כאלה שרכשו דרך סוכני נסיעות?

<עומר שלו: אין הבדל.

<עומר שלו: המדיניות שלנו היא אחת.

<עומר שלו: היא מאוד ברורה, היא מאוד רחבה והיא כמובן גורמת לנזק מאוד משמעותי.

<עומר שלו: היא מאפשרת לנוסעים יותר גמישות, אנחנו מקווים שאנשים ישנו את מועד הטיסה שלהם ויטוסו איתנו, כמובן בתקווה שהלחימה תגמר מהר.

<עומר שלו: מי שביקש לבטל ביטל ללא דמי ביטול.

<עומר שלו: מילה על תעופה שצריך להבין אותה.

<עומר שלו: מושב במטוס שיוצא במועד מסוים, אם הוא לא מלא הוא מוצר מתכלה.

<עומר שלו: אי אפשר, זה לא מוצר על המדף שרכשתי איזה מלאי ואני אוכל למכור אותו בזול יותר או בצורה יקרה יותר למחרת או בעוד שבוע.

<עומר שלו: טיסה שיצאה אי אפשר למכור אותה שוב.

<עומר שלו: גם שינוי של מועד טיסה שאנחנו מאפשרים ללקוחות זה על חשבון מכירה עתידית במועד אחר.

<עומר שלו: המשמעות של טיסה שיוצאת עם מקומות ריקים היא נזק כספי משמעותי מבחינתנו.

<עומר שלו: נזק נוסף שאנחנו רואים הוא נזק עתידי שהוא לא בזמן הקרוב של יולי-אוגוסט.

<עומר שלו: אנשים פחות מזמינים.

<עומר שלו: הפגיעה בתיירות הנכנסת היא אדירה, דיבר כאן משרד התיירות, אבל יש כאן פגיעה משמעותית של קבוצות שלמות שהיו אומרות להגיע לפה ביולי-אוגוסט ובספטמבר וגם במרץ הבא.

<עומר שלו: כנסים שהיו אומרים להיות פה, קבוצות מכל מיני סוגים, דורית תוכל להרחיב ולתת דוגמאות, שפשוט ביטלו את הגעתם לארץ.

<עומר שלו: המשמעות של זה היא שנגרם לנו נזק משמעותי.

<עומר שלו: עלה כאן העניין, מי מפצה אותנו.

<עומר שלו: היושבת הראש הזכרת את הסיוע המיוחד.

<עומר שלו: נכון, אנחנו לא עסק קטן, אנחנו עסק גדול וכעסק גדול אנחנו לא מקבלים סיוע על הנזקים שלנו.

<עומר שלו: גם אין לנו אפשרות לרכוש ביטוח, אותו ביטוח שהזכרת, הביטוחים האוויריים.

<עומר שלו: הזכיר ידידי ממשרד התיירות שאלו ביטוחים בינלאומיים, הם לא מאפשרים פיצויים בגין נזקים שאנחנו משלמים לנוסעים.

<עומר שלו: על כך מצטרפות אותן הוראות מיוחדת שכבר קיימות בחוק, כמו אותו "חוק שירותי תעופה" שדורשים מאיתנו לשלם, לא רק להחזיר את הכסף אלא גם לעיתים לשלם פיצוי ומתעלמים מהנקודה הזה, מתעלמים מהמצב המיוחד הזה.

<עומר שלו: אנחנו בפירוש מתמודדים עם נזקים משמעותיים.

<עומר שלו: אנחנו מבקשים כאן בהזדמנות הזאת שהמדינה תמצא את הדרכים לסייע לנו.

<עומר שלו: לסייע לנו ברמה התפעולית.

<עומר שלו: עלו כאן דוגמאות, הן על השולחן, יודעים אותן, בין אם זה התאמת האגרות, בין אם זה הוראת שעה בחקיקה הצרכנית שחייבת להיעשות בתקופה הזאת.

<עומר שלו: דוגמה הכי פשוטה, היום אנחנו נמצאים באמת פחות מ-24 שעות מהרגע שרוב חברות התעופה הזרות הודיעו שהן לא מגיעות לארץ.

<עומר שלו: אנחנו פונים ומבקשים מזה תקופה ארוכה דבר קטן שהוא מאוד סימבולי, ליצור חקיקה שהממשלה וכול גורמי המדינה, כלומר חברות ממשלתיות וגופי הכנסת למיניהם שטסים לחו"ל, שיעדיפו תעופה ישראלית.

<עומר שלו: אותה הצעה של חוק שאנחנו קוראים לו "טוס כחול לבן", החוק הזה קיים בארה"ב.

<עומר שלו: חברות אמריקאיות, שגריר אמריקאי שטס בכול העולם הוא חייב לטוס בחברה אמריקאית.

<עומר שלו: פנינו וביקשנו כבר בעבר, וחזרנו על הפנייה, עכשיו גם משרד התחבורה תמך בה, אני יודע שהוא פנה.

<עומר שלו: כאן זה מופנה למשרד האוצר כדי לקדם את העניין הזה.

<עומר שלו: למה לא לעזור?

<עומר שלו: הנה עזרה קטנה אומנם.

<עומר שלו: היא לא תפצה על כל הנזקים, היא לא במקום הפיצוי הגדול, אבל היא משהו סימבולי שהמדינה תראה שהיא תומכת בחברות התעופה הישראליות.

<עומר שלו: לפחות הנסיעות של גופי הממשלה והמדינה יתבצעו באמצעות החברות הישראליות כפי שמקובל בחו"ל.

עדי קול: תודה.

עדי קול: נציג של חברת גוליבר בבקשה.

<זיו רוזן: שלום אני מנכ"ל חברת גוליבר.

<זיו רוזן: יש לי כמה דברים להגיד.

<זיו רוזן: קודם כל אנחנו מדברים מאוד על חברות התעופה, אבל בעצם יש פה מכלול של לא מעט גופים שמתעסקים.

<זיו רוזן: - - -

עדי קול: כמובן נציגי סוכני המכירות.

<זיו רוזן: אני אגיד את זה וכמובן שאני לא מתיימר לייצג אותם, אני אציג.

<זיו רוזן: זה החל מחברות התעופה דרך בתי המלון בארץ ובעולם, דרך הספקים הסיטונאים שמארגנים את החבילות בין אם זה סדיר ובין אם זה צ'ארטר.

<זיו רוזן: במקרה הזה הם עומדים מול הלקוח ולא חברת התעופה - - -

<קריאה: הם הכי חשובים.

<זיו רוזן: לדיון הזה הם מהותיים - - - <קריאה:> זה גם מלונות.

<זיו רוזן: הגורמים הקמעונאיים, שחברת גולביר נמנית עליהם, אנחנו גוף קמעונאי דיגיטילי שמוכר בסוף את המוצר הזה מול הלקוח.

<זיו רוזן: קודם כול, חשוב להבין את המקרה.

<זיו רוזן: מילה אחת על המצב, יש כאן סיטואציה שהיא מורכבת יותר מכל מבצע שאנחנו מכירים כבר שנתיים בעיקר בגלל התקופה.

<זיו רוזן: בכל זאת זה קיץ.

<זיו רוזן: חשוב להבין שמבנה ההכנסות והעליות של הגורמים העוסקים בשוק מדבר על כך ש-60% מההכנסות שלנו הן בחודשי הקיץ.

<זיו רוזן: בכל השנה אתה מפסיד, או לכאורה, כדי שבסופו של דבר הרווח יבוא באותם חודשיים.

<זיו רוזן: ברגע שפוגעים לך בחודשיים האלה זו פגיעה אנושה.

<זיו רוזן: בנוסף, יעד טורקיה שהלך, ההמקרה אתמול, כלומר, יש כאן אוסף של מקרים שכל אחד הוא מקרה בפני עצמו.

<זיו רוזן: חשוב לציין, דיברתי על הפגיעה בהכנסות ובהוצאות שכמובן הן רק עולות כי אתה כן נדרש לתת יותר שירות, אתה כן נדרש לכל הפניות של הלקוחות שפונים אליך, כן נדרש לנסות לתת איזשהו מענה.

<זיו רוזן: חשוב להבין - - -

עדי קול: מהו המענה שאתם נותנים?

<זיו רוזן: כמובן נותנים מענה לכל הלקוחות, כל מקרה לגופו.

<זיו רוזן: אתה אמרת בהתחלת ולא ירדתי לסוף דעתך, כי ממה שאני מכיר, אני פונה בסוף מול כל הגורמים שאני קונה מהם את מוצרי התיירות ומנסה לקבל את המודל שלהם או התמורה, כלומר, איך הם מפצים את הלקוח.

<זיו רוזן: בגדול כמכנה משותף למרות שאין מכנה משותף אחיד, אם זו נסיעה לימים הקרובים הבעיה היא יותר גדולה כי אין להם איך לפצות.

<זיו רוזן: אם זו דווקא נסיעה, הזכרת את ה-1 באוגוסט, בחלק גדול מהמקרים הלקוח מפוצה.

<זיו רוזן: אני אפילו מכיר מודל שאם זה אחרי ה-3 באוגוסט אתה משלם 25 דולר דמי ביטול.

<זיו רוזן: אגב, שוב לא אנחנו כ"גוליבר" גובים או אותה ספק שירות - - -

עדי קול: הוא דיבר על נסיעה של מחר.

<זיו רוזן: הוא הזכיר.

<זיו רוזן: ה-1 באוגוסט זו עוד בעיה דווקא מהזוית שאני מכיר, ככול שהמועד מתאחר הבעיה הולכת וקטנה מול הלקוח.

<זיו רוזן: שאלת לגבי "גוליבר", אנחנו חד-משמעית למרות שנדרשים לתת יותר שירות ויותר הוצאות, אנחנו מוותרים על עמלתנו.

<זיו רוזן: כלומר, כל לקוח שפונה אלינו, תפקידנו לעזור לו למזער ולצמצם את הנזק מול כל גופי התיירות.

<זיו רוזן: חד-משמעית אנחנו כ"גוליבר" לא גובים שום עמלה.

<זיו רוזן: כל עמלה שחשבנו שניקח כתוצאה ממכירה, מראש אנחנו מוותרים עליה רק לצורך מענה.

<זיו רוזן: לצערי, זה לא נותן מענה גדול כי בכול הסיפור הזה עמלתנו היא מאוד קטנה.

<זיו רוזן: יש כאן מקרה, שחשוב להבין שמדובר במקרה קלאסי שכולם צודקים.

<זיו רוזן: הלוקח צודק, כי כמו שתיארת זה הוא ובני משפחתו, והוא אכן בבעיה.

<זיו רוזן: גופי התיירות צודקים כי בסוף יושב הספק, לא אני "גוליבר", גם אני, שקנה את המוצר מבתי המלון ומחברות התעופה, שילם ופתאום נתקע עם סיטואציה שהלקוח דורש ממנו החזר והוא כבר הוציא את הכסף.

<זיו רוזן: מה הוא יעשה?

<זיו רוזן: יש פה מקרה חמור שלדעתי הוא מסוכן בהחלט.

<זיו רוזן: יש חברות שיכולות ליפול מהדבר הזה.

<זיו רוזן: חשוב להבין את המכלול.

<זיו רוזן: אני כ"גוליבר" חד-משמעית רואה קודם כל את הלקוח ומנסה לתת מענה ככל שאני יכול, אבל אני מוגבל.

<זיו רוזן: אני כן חושב שצריך לתת פה פתרון שהוא מערכתי.

<אלי ליפשיץ: מילה קטנה לציין, אם מבקשים אחידות יש פה בעיה כי אנחנו מדברים על ספקים ממקומות שונים שאנחנו לא יכולים להחיל עליהם את הכללים האלה, מדובר על מקומות שונים בעולם.

עדי קול: חלקם כן, חלקם לא.

עדי קול: הבנו את זה.

עדי קול: בבקשה בקצרה כי אני רוצה לסכם.

עדי קול: אני מרגישה שאנחנו צריכים לעשות דיון נוסף עם הגורמים הרלוונטיים.

<ירון לוינסון: אני מנכ"ל רשות ההסתדרות בצרכנות.

<ירון לוינסון: אני אדבר בקצרה.

<ירון לוינסון: ראשית אני מקבל את מה שאמר מנכ"ל "גוליבר" שיש כאן נושא מאוד מורכב ולכאורה כולם צודקים.

<ירון לוינסון: אני כנציג צרכנים, כמו שדוד חרמון העלה את הנושא של צו 8, בואו נתמקד.

<ירון לוינסון: אנחנו לא נפתור כעת את הבעיה של כולם.

<ירון לוינסון: נכון שבעת חירום יש מקום לעשות מטה חירום או התארגנות אחרת כי פה רגל ימין לא יודעת מרגל שמאל או שאין טיפול מרוכז וממוקד בכל הבעיה.

<ירון לוינסון: צו 8 זה צו שהמדינה שולחת את המתגייסים.

<ירון לוינסון: כמו שדורשים מהם להגיע והם חייבים להגיע, צריך לתת להם גם צו הגנה אזרחי.

<ירון לוינסון: כלומר, כמו שדואגים מהבחינה התעסוקתית כך אני רוצה שצו 8 יהיה צו הגנה על המתגייס הצרכן.

<ירון לוינסון: נקודה.

<ירון לוינסון: זה חייב לבוא, יש 'כיפת ברזל' אז שתהייה 'כיפת ברזל' לצרכן המתגייס.

<ירון לוינסון: זה חייב.

<ירון לוינסון: זה הבסיס למתגייסים.

<ירון לוינסון: מבחינתנו בעת חירום הם בראש העדיפויות לפני הכול.

<ירון לוינסון: מה שצריך לעשות לדעתי, כמו שאמרת הפסיקה היא אמורפית משהו, היא לא ברורה.

<ירון לוינסון: צודקים החבר'ה הם מחויבים לחוק.

<ירון לוינסון: החברות מתחשבות וגם מהפניות שפנו אלינו ראינו שהם גילו השתדלות, אבל אותו אחד שהתגייס היה צריך להתחנן, לבקש.

<ירון לוינסון: הם משתדלים, הם מתחשבים, הם מנסים, המושגים האלה יפים וכמו שאמרת הם ארץ ישראליים וזה חשוב, אבל לדעתי עדיין זה לא צריך להיות השתדלות, זה צריך להיות חובה.

<ירון לוינסון: לכן במקרה חירום, במקרה גיוס צו 8 כשאפשר להגדיר את המצב צריך למצוא תקנות לעתיד, לצערי כשיקרה מקרה דומה, שזו תהייה חובה לא לחייב מתגייסי צו 8 לשלם, שהוא לא יצטרך לבקש טובות מאף אחד, צריך לתת את הכבוד.

<ירון לוינסון: אי אפשר להגיד לו תתגייס ובמקביל תשלם את זה.

<ירון לוינסון: הרי זה לא מסתדר.

<ירון לוינסון: מי יפצה?

<ירון לוינסון: זאת בעיה.

<ירון לוינסון: אני כמובן לא רוצה שהחברות יפסידו מזה, צריך למצוא מנגנון.

<ירון לוינסון: כאן זה לישיבה הבאה, איך למצוא את הפיצוי שאף אחד לא יפסיד, אולי המדינה תאלץ לשלם.

<ירון לוינסון: מה לעשות היא גייסה אותם, היא צריכה לשאת יותר.

<ירון לוינסון: אסור שמתגייס ישלם אגורה אחת מכיסו בגין ביטול טיסה.

<ירון לוינסון: נקודה.

עדי קול: אני מסכימה איתך מאוד.

עדי קול: אני עוצרת את הדיון, כי אני חושבת שיש לנו פורום חסר.

<דוד חרמון: משרד הביטחון.

<דוד חרמון: יש לו ביטוח למתגייסי צו 8.

עדי קול: זה לא ביטוח שקשור לתעופה.

עדי קול: אני פותחת את הסיכום ואומרת שאני רוצה שנקיים דיון נוסף בשבוע הבא.

עדי קול: אנחנו נזמין את משרד התחבורה, אנחנו נזמין את האוצר, אנחנו נזמין את הגורמים הרלוונטיים ממשרד הכלכלה, גוף שמסייע לעסקים ויכול לתת - - -

<אפרת מאירי: הסוכנות לעסקים קטנים ובינוניים הם הגוף הרלוונטי.

עדי קול: כן, אבל פה הם עסקים גדולים.

<אפרת מאירי: אז גם וגם.

עדי קול: גם וגם.

עדי קול: אני מסכימה עם כל דבריו של ירון לוינסון ואני מסכימה עם הדברים שאמר מנכ"ל "ישראייר".

עדי קול: מצד אחד אני חושבת שחייל שמגויס בצו 8 צריך לקבל 'כיפת ברזל' מיוחדת שתגן בכל סיטואציה.

עדי קול: לא יכול להיות שהוא יצטרך לשלם על דמי טיסה שהוא לא יכול לעלות עליה כי הוא נקרא לשירות צבאי על ידי המדינה.

עדי קול: כזכור, צו 8 זה לא צו שאפשר להגיד לו לא.

עדי קול: כלומר, מי שנקרא ללכת המדינה צריכה חייבת להתחייב להגן עליו.

עדי קול: אני מבינה שזה מתחיל להיות מורכב כשמדובר בחברה, בחברים ובכל מי שמסביב וכמובן בצד השני הן חברות התעופה.

עדי קול: אנחנו צריכים למצוא את המנגנון הזה.

עדי קול: פה על השולחן צריכים את הגורמים הרלוונטיים שמכירים את המנגנונים, הגופים הביצועיים ולא הגופים - - -

<אלי ליפשיץ: סליחה, גם גורמי התיירות.

עדי קול: כן, גם גורמי התיירות.

עדי קול: מאחר והם לא נמצאים כאן

עדי קול: אנחנו לא יכולנו לשמוע אותם, אתה ייצגת אותם בכבוד ועדיין אני רוצה לשמוע את עמדתם.

עדי קול: אנחנו צריכים למצוא את המנגנון הזה, צריכים לראות איך פותרים את הבעיה וגם כדי לתת מענה לסיטואציה שאנחנו מתמודדים איתה כרגע.

עדי קול: אני אפנה לשר התחבורה עם הדברים שאמר מנכ"ל "ישראייר" ועל המחשבה לראות איך מאגמים משאבים, איך יושבים ביחד על שולחן אחד ומוצאים פתרונות.

עדי קול: קודם כדי לתת מענה לצרכנים ואחר כך לראות איך מסייעים לחברות לעבור את התקופה הזאת.

<זיו רוזן: ברשותך, אני רוצה להרחיב את זה.

<זיו רוזן: זה מעבר לצו 8 בסוף, גם משרתי קבע, סדיר, גם הם מתמודדים בבעיה דומה.

עדי קול: כן, הוא דיבר גם על קצינים בסדיר.

עדי קול: כל מי שהמצב הביטחוני לא מאפשר לו לצאת מהארץ בשל שליחותו למען המדינה.

עדי קול: אני מודה לכם שהגעתם.

עדי קול: אנחנו נעשה דיון נוסף עם פורום ראוי ורלוונטי שיוכל לתת מענה.

עדי קול: תודה, הישיבה נעולה.